L 17/80
BG
Официален вестник на Европейския съюз
19.1.2023 г.
ПРИЛОЖЕНИЕ
Представяне на съдържанието на годишния доклад за качеството на изпълнението, посочен в член 134 от Регламент (ЕС) 2021/2115
1.
ОБОБЩЕНИЕ НА АКТУАЛНОТО СЪСТОЯНИЕ НА ИЗПЪЛНЕНИЕТО НА СТРАТЕГИЧЕСКИЯ ПЛАН ПО ОСП ПО ОТНОШЕНИЕ НА ПРЕДХОДНАТА ФИНАНСОВА ГОДИНА
Този раздел съдържа качествената информация, посочена в член 134, параграф 7, буква а) от Регламент (ЕС) 2021/2115.
1.1.
Обобщение на актуалното състояние на изпълнението на стратегическия план по ОСП В този подраздел се включва обобщение на напредъка по изпълнението на стратегическия план по ОСП през предходната финансова година.
В допълнение може да се включи и обобщение на ключовите проблеми, които са засегнали качеството на изпълнението на стратегическия план по ОСП през предходната финансова година, докладвани подробно в подраздел 1.2, в това число предприетите мерки за справяне с тези проблеми.
1.2.
Актуално състояние на изпълнението на стратегическия план по ОСП по специфични и междусекторни цели В настоящия подраздел за всяка специфична или междусекторна цел, посочена в член 6, параграф 1 и параграф 2 от Регламент (ЕС) 2021/2115, се включва описание на проблемите, които са засегнали качеството на изпълнението на стратегическия план по ОСП през предходната финансова година, а когато е целесъобразно, се посочват причините и се описват мерките, предприети за справяне с тези проблеми.
Тук могат да се включат обяснения относно отклоненията на постигнатите стойности на показателите за резултатите от съответните междинни цели, за да се допълни предоставената в подраздел 2.1 информация.
1.3.
Общи аспекти на изпълнението на стратегическия план по ОСП В този подраздел се включва описание на постигнатия напредък в изпълнението на стратегическия план по ОСП през предходната финансова година, посочват се проблемите, които са засегнали изпълнението му през предходната финансова година, а, когато е уместно, се включват и мерките за справяне с тези проблеми по отношение на управлението, мрежите и националните законодателни или незаконодателни действия, които са от значение за осъществяването и качеството на изпълнението на стратегическия план по ОСП.
В този подраздел може да се включи описание на проблемите, които са засегнали качеството на изпълнението на стратегическия план по ОСП през предходната финансова година и които не могат да бъдат докладвани по специфични или междусекторни цели в подраздел 1.2.
1.4.
Дерогация от стандартите за ДЗЕС през 2023 г.
Ако държавата членка е използвала дерогацията, предвидена в член 1 от Регламент за изпълнение (ЕС) 2022/1317, в този подраздел се включва оценка на въздействието от прилагането на тази дерогация върху световната продоволствена сигурност, опазването на околната среда и борбата с изменението на климата в съответствие с член 2, параграф 5 от посочения регламент за изпълнение.
2.
КОЛИЧЕСТВЕНА И КАЧЕСТВЕНА ИНФОРМАЦИЯ ОТНОСНО ОТКЛОНЕНИЕТО НА СТОЙНОСТИТЕ НА ПОКАЗАТЕЛИТЕ ЗА РЕЗУЛТАТИТЕ ОТ МЕЖДИННИТЕ ЦЕЛИ И ОБОСНОВКА ЗА ВСЯКО ПРЕВИШАВАНЕ НА РЕАЛИЗИРАНИТЕ ЕДИНИЧНИ СУМИ В СРАВНЕНИЕ С ПЛАНИРАНИТЕ ЕДИНИЧНИ СУМИ
Този раздел съдържа количествената информация, посочена в член 134, параграф 4 и параграф 5 от Регламент (ЕС) 2021/2115.
В него също така се включва качествената информация относно отклоненията от междинните цели съгласно член 134, параграф 7, буква б) от същия регламент.
В този раздел се включва задължителната качествена информация, посочена в член 134, параграф 9 от същия регламент.
Тук може да се включи незадължителната качествена информация, посочена в член 134, параграф 8 от същия регламент.